-بسفرة الإفطار، عادةً بقوم من عالسفرة بس لأني بذوق ع دمي.. ما دخل الشبع بالموضوع، وقايةً من انه يزيد وزني زيادة عن اللزوم وماعت تنتكش فيني شي بنت.. بينما هالرمضان مشي الحال، رح ضل آكل ليحملوني بالنقالة 😂💔 اللي ضرب ضرب واللي هرب هرب وماعت ينفع الندم . -عادةً بعد الافطار ضروري نقوم عالمغسلة لنغسّل خاصةً اذا الاكلة زفرة.. كنت كتير اهكل هم قوم غسل لان بطني بيوجعني ع قد مابشرب عصائر، بس بضطر قوم لان ابي وامي عالسفرة .. حالياً عم خطط لركب مغسلة او بيكفي حوض مي صغير جنبي بالسفرة وبشكير لحتى دغري آكل وغسل ونام بمكاني ❤ . -تم اعلامي للأسف مبارحة بقانون جديد، ألا وهو "الجلي" برمضان.. أنا عادةً والله مابسمع فيه لأن للأسف نحنا (او معظمنا) الشباب مامنساعد اهالينا بالجلي خاصة بعد الافطار بحجة "متخوم او او اياً يكن..) بس القانون الجديد بقول انه الجلي يوم عليي ويوم ع زوجتي وان ما تم التنفيذ مافي طبخ روح جيب جاهز ، وانا للأمانة دايب بالطبخ لهيك وكّلت محامي يشفلي كيف بدي اتملص من القضية. -اللي هكلان همه صراحة بهالرمضان هو العيد ياللي بعده، العيد يعني عيدية، والمشكلة هلأ كل ولاد قرايبينني الصغار مفكرينني "عمو يمان" ولازم تك عيدية وانا للأمانة بدي عيدية الي بس مستحي قولها 😂💔💔💔 الحديث يطول.. والاستعداد لرمضان الجميل المروحن على اتم استعداد.. ينعاد عليكم وعلى اهاليكم وحبابكم بكل خير يارب ❤